อายุ18ปีค่ะ แต่ผมร่วงเยอะมากๆทั้งที่เป็นผมเยอะ ไลผม ขนตาก็ร่วงด้วย ถ้าไม่ได้สระผม1วันจะมีอาการคันยิบๆที่หนังศรีษะ เวลาสระผมผมร่วงเยอะมากกว่าเดิมด้วยค่ะ มีวิธีรักษาอย่างไรบ้างคะ🙏
สวัสดีค่ะ Patcharida Sapromผมร่วงคือภาวะที่ผมร่วงออกมามากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติด้วยสาเหตุของผมร่วง-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองหากมีอาการคันที่ศีรษะ อาจมีรอยโรคที่หนังศีรษะเช่นสะเก็ดเงิน หรือผื่นผิวหนังอักเสบร่วมด้วยการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิดควรไปพบแพทย์หากผมร่วงเกินเกณฑ์ที่กล่าวไป แพทย์จะซักประวัติเพิ่มเติมว่ามีปัจจัยใดที่จะทำให้ผมร่วงมากผิดปกติได้ ร่วมกับตรวจร่างกายบริเวณหนังศีรษะร่วมด้วยว่าเข้าได้กับโรคใด